# José Manuel Arnáiz Díaz

José Manuel Arnáiz Díaz (Talavera de la Reina, Toledo, 15 d'abril de 1995) és un futbolista professional manxec que juga com a migcampista al CA Osasuna.

## Carrera de club
### Valladolid

Arnáiz va debutar com a sènior amb la UD Talavera el 2013 a Tercera divisió, a només 18 anys. El 6 de maig de 2013, Arnáiz va fitxar pel Reial Valladolid, retornant a categories per edats.
El 7 de novembre de 2015, després d'haver jugat regularment amb el Real Valladolid B, va debutar com a professional entrant com a suplent als darrers minuts per Pedro Tiba en un empat 1–1 a casa contra el CD Leganés a la Segona Divisió. El següent 8 de juny, després d'haver marcat 11 gols durant la temporada anterior, va renovar el seu contracte fins al 2019, i fou promocionat al primer equip de forma definitiva.
Arnáiz va marcar el seu primer gol com a professional el 21 d'agost de 2016, l'únic del partit en una victòria a casa contra el Reial Oviedo. El 8 d'octubre, va marcar un doblet en una victòria a casa per 2–0 contra l'AD Alcorcón, i va acabar la temporada amb 12 gols, essent un jugador clau pel seu equip.

### FC Barcelona

El 25 d'agost de 2017, el FC Barcelona va arribar a un acord amb el Valladolid pel fitxatge d'Arnáiz. Tres dies després va signar contracte per tres anys amb el Barça, essent assignat al FC Barcelona B, també de segona divisió.
El 24 d'octubre de 2017, Arnáiz va debutar amb el primer equip a la Copa del Rei 2017–18, jugant com a titular, i marcant el tercer gol en un 0-3 a fora contra el Reial Múrcia. Fou convocat novament amb el primer equip el 3 de gener de 2018 pels setzens de final de Copa, contra el Celta de Vigo. Va marcar l'únic gol del partit pel FC Barcelonaen un empat 1-1 a l'estadi de Balaídos.
El 7 de gener de 2018 va debutar amb el Barça a la lliga, entrant com a suplent per Sergi Roberto al minut 85, contra el Llevant UE.

### Leganés

El 13 d'agost de 2018, Arnaiz va signar contracte per cinc anys amb el CD Leganés. El 29 de gener de 2020, fou cedit al CA Osasuna de primera divisió, fins al juny. L'11 de juliol va marcar el gol de la victòria a casa contra el Celta, que va permetre guanyar per 2–1, i en va marcar un altre que va permetre guanyar al Camp Nou contra el Barça cinc dies després.

## Referències

* ↑ «Dos jugadores de la UD Talavera juvenil fichan con el Real Valladolid» (en castellà). El Digital Castilla La Mancha, 06-05-2013. Arxivat de l'original el 19 octubre 2016. [Consulta: 8 novembre 2015].
* ↑ «Serantes y Szymanowski amargan al Valladolid» (en castellà). Marca, 07-11-2015. [Consulta: 8 novembre 2015].
* ↑ «El Real Valladolid proyecta su cantera» (en castellà). Real Valladolid, 08-06-2016. [Consulta: 21 agost 2016].
* ↑ «El Valladolid debuta con victoria ante un Oviedo muy peleón» (en castellà). Marca, 21-08-2016. [Consulta: 21 agost 2016].
* ↑ «El Pucela rompe la maldición» (en castellà). Marca, 08-10-2016. [Consulta: 20 juliol 2017].
* ↑ «Principio de acuerdo para el traspaso de Jose al FC Barcelona» (en castellà). Real Valladolid, 25-08-2017. [Consulta: 26 agost 2017].
* ↑ «Jose Arnaiz apuntala el ataque del Barça B» (en castellà). FC Barcelona, 28-08-2017. [Consulta: 29 agost 2017].
* ↑ «Barcelona B teamer Jose Arnaiz thrilled with goal in 'dream' first-team debut». ESPN FC, 24-10-2017. [Consulta: 25 octubre 2017].
* ↑ «Gerard Deulofeu es reivindica amb un altre gol en el debut anotador de José Arnaiz». 324.cat. [Consulta: 26 octubre 2017].
* ↑ «Celta Vigo 1-1 Barcelona: Arnaiz finds the net as much-changed visitors are held». www.mirror.co.uk, 03-01-2018. [Consulta: 4 gener 2018].
* ↑ «El Barça venç el Llevant en el primer partit de l'any al Camp Nou (3-0)». 324.cat [Consulta: 8 gener 2018].
* ↑ «Jose Arnaiz debuta primera division barcelona Levante» (en castellà). diari Sport, 07-01-2018. [Consulta: 8 gener 2018].
* ↑ «El C.D. Leganés incorpora el talento de José Arnáiz para las próximas cinco temporadas» (en castellà). CD Leganés, 13-08-2018.
* ↑ «El C.D. Leganés y C.A. Osasuna acuerdan la cesión de José Arnaiz para lo que queda de temporada» (en castellà). CD Leganés, 29-01-2020. [Consulta: 3 febrer 2020].
* ↑ García, Miguel Ángel «El Celta no ve el final del túnel» (en castellà). Marca, 11-07-2020 [Consulta: 13 gener 2021].
* ↑ «Barcelona 1–2 Osasuna». BBC Sport, 16-07-2020. [Consulta: 13 gener 2021].

## Enllaços externs

* Fitxa al FC Barcelona
* José Arnáiz a BDFutbol
* José Arnáiz, Fitxa a Soccerway